นวพล ธำรงรัตนฤทธิ์

นวพล ธำรงรัตนฤทธิ์ (ชื่อเล่น เต๋อ) เกิดเมื่อวันที่ 4 กุมภาพันธ์ 2527 เป็นนักเขียนบทภาพยนตร์ นักเขียน และผู้กำกับภาพยนตร์ ผลงานภาพยนตร์ที่สร้างชื่อเสียงคือภาพยนตร์อิสระ เรื่อง Mary is happy, Mary is happy จากผลงานเรื่องนี้ได้รับการเสนอชื่อเข้าชิงรางวัลสุพรรณหงส์ประจำปี 2556 จำนวน 10 สาขา และได้รับรางวัล 4 สาขา

**ประวัติ**
นวพล เป็นชาวไทยเชื้อสายจีน มีน้องชายอยู่ 1 คน คือ ดร. อรรถพล ธำรงรัตนฤทธิ์ สำเร็จการศึกษาระดับมัธยมศึกษาจากโรงเรียนนวมินทราชินูทิศ บดินทรเดชา และระดับปริญญาตรี สาขาวิชาภาษาจีน คณะอักษรศาสตร์ จุฬาลงกรณ์มหาวิทยาลัย ในขณะที่เรียนอยู่จุฬาลงกรณ์มหาวิทยาลัยได้เริ่มฝึกหัดการผลิตภาพยนตร์สั้นโดยการลองผิดลองถูก หลังจากสำเร็จการศึกษาแล้ว นวพลตั้งใจผันตัวเองมาเป็นฟรีแลนซ์และพยายามส่งหนังของตนเข้าประกวดมาตลอด จนกระทั่งในปี พ.ศ. 2549 ภาพยนตร์สารคดีแนวทดลองเรื่อง See ได้ชนะรางวัลสองรายการจากการประกวดภาพยนตร์ Fat Film Festival ทำให้เมื่อเขาไปสมัครเข้าไปฝึกตัดต่อที่บริษัทหนังจีทีเอช โปรดิวเซอร์ของทางค่าย จิระ มะลิกุลและวรรณฤดี พงษ์สิทธิศักดิ์จำผลงานของเขาได้ นวพลจึงได้ไปฝึกเขียนบทให้กับทางค่ายและมีผลงานเด่น ๆ ในสมัยนั้นคือ รถไฟฟ้า..มาหานะเธอ และ ท็อป ซีเคร็ต วัยรุ่นพันล้าน นอกจากนี้นวพลยังเคยได้รับรางวัล รัตน์ เปสตันยี จากเทศกาลภาพยนต์สั้นครั้งที่14 กับผลงานหนังสั้น เขอรี่เป็นลูกครึ่งเกาหลี ในปี พ.ศ.2553
ไม่นานหลังจากนั้น นวพลได้เริ่มทำหนังสั้นและหนังยาวเป็นของตัวเอง โดยมีผลงานเรื่องแรกคือเรื่อง 36 ฉายเดือนมิถุนายน พ.ศ. 2555 จากค่ายหนังอิสระของเขา เวรี่ แซด พิคเจอร์ส ซึ่งเป็นภาพยนตร์ที่นวพลออกทุนสร้างเอง ผลิตเอง และตั้งกองถ่ายทั้งหมดด้วยตัวเอง โดยภาพยนตร์เรื่องนี้ได้คว้า 2 รางวัลจากเทศกาลภาพยนตร์นานาชาติเมืองปูซานครั้งที่ 17 และเป็นภาพยนตร์ที่สร้างชื่อเสียงให้กับเขาในฐานะผู้กำกับภาพยนตร์อีกด้วย ทำให้นวพลมีผลงานมาเป็นต่อเนื่องไม่ว่าจะเป็นผลงานมิวสิควีดีโอ หนังสั้นโฆษณา ภาพยนตร์ทั้งนอกกระแสและในกระแสอย่าง ฟรีแลนซ์..ห้ามป่วย ห้ามพัก ห้ามรักหมอ, ดายทูมอร์โรว์ และ Mary is happy, Mary is happy  ในปี พ.ศ. 2562 กำกับและเขียนบทเรื่อง ฮาวทูทิ้ง.. ทิ้งอย่างไรไม่ให้เหลือเธอ

**ผลงาน**

**ภาพยนตร์**

**กำกับภาพยนตร์สั้น**
 ทางโลก (พ.ศ. 2552)- ปาณาติปาตา (พ.ศ. 2553) - มั่นใจว่าคนไทยเกินหนึ่งล้านคนเกลียดเมธาวี  (พ.ศ. 2554)- SORRY (พ.ศ. 2555)- Patcha is Sexy (พ.ศ. 2557)- Scene 37 (พ.ศ. 2557)- Scene 38 (พ.ศ. 2558)- ROMPBOY - 39 (พ.ศ. 2559)- My Marathon (พ.ศ. 2561)- Friendshit (พ.ศ. 2561)- Face/Off (พ.ศ. 2561)- Rachel + Elizabeth and 5 roads to technology (พ.ศ. 2561)- From Mate To Mate (พ.ศ. 2561)- Free Your Hunger (พ.ศ. 2563)

**กำกับมิวสิกวิดีโอ**
 อุคริ จุ๊บุ๊ หุหุ - สะเลอ- ฉันผิดที่คิดว่าเรารักกัน - กิ่ง เดอะสตาร์- หมุน - Greasy Cafe- นักเลงคีย์บอร์ด - อภิวัชร์ เอื้อถาวรสุข- เอาแต่ใจ - เยลโล แฟง- บทเพลงจากตัวฉันเอง - วัชรพงศ์ ตันเต๊ก

**หนังสือ**
 ที่โรงภาพยนตร์ไกลบ้านคุณ (พ.ศ. 2551)- ไทยจัง- Joystick จอยสติ๊ก- ฮ่องกงกึ่งสำเร็จรูป- เมดอินไทยแลนด์ (พ.ศ. 2555)- 4-6 (พ.ศ. 2556)- เมดอินไทยแลนด์ 2 (พ.ศ. 2557)- for 610 days, i've stayed with these two (พ.ศ. 2559)

**รางวัล**

**รางวัลภาพยนตร์แห่งชาติ สุพรรณหงส์**

**รางวัลภาพยนตร์ไทย ชมรมวิจารณ์บันเทิง**

**รางวัลสตาร์พิคส์**

**คมชัดลึก อวอร์ด**

**รางวัลสมาคมผู้กำกับภาพยนตร์ไทย**

**ดูเพิ่ม**
  Promkhuntong, W. (2560). Network Aesthetics of East Asian Auteurs: Cultural, Economic and Political Implications of Creative Cinephilic Citations. ใน ถนอม ชาภักดี และคนอื่นๆ (บก.), เปิดโลกสุนทรีย์ ในวิถีมนุษยศาสตร์: เอกสารประกอบการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 11, เล่ม 2 (น. 442–455). กรุงเทพฯ: มีดี กราฟิก.

**อ้างอิง**
หมวดหมู่:ผู้กำกับภาพยนตร์ชาวไทย
หมวดหมู่:นักเขียนบทภาพยนตร์ชาวไทย
หมวดหมู่:นักเขียนชาวไทย
หมวดหมู่:บุคคลจากโรงเรียนนวมินทราชินูทิศ บดินทรเดชา
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากกรุงเทพมหานคร